Ramaphosa sê Khoisan se griewe word ondersoek | Maroela Media
"Adjunkpres. Ramaphosa het die afvaardiging verseker dat die memorandum die nodige oorweging sal geniet. Hy het ook die groep in kennis gestel van 'n wetsontwerp deur die nasionale vergadering wat herkenning bied aan die Khoisan-gemeenskap en sy erfenis," het die presidensie in 'n verklaring gesê.
Ramaphosa het gesê die volgende stap sal wees dat die wetsontwerp aan die nasionale raad van provinsies voorgelê word. "Hierdie proses wys die regering se vasberadenheid om die besware van die gemeenskap aan te spreek op 'n verantwoordelike en konsultatiewe manier."
Ramaphosa het die memorandum naby die Nelson Mandela-standbeeld by die Uniegebou ontvang waar die groep kamp opgeslaan het om grond- en identiteitskwessies aan die lig te bring.
Die groep, wat ongeveer 20 000 inheemse persone verteenwoordig, het Sondag die perseel in goeie luim verlaat en hul dankbaarheid betuig aan die duisende Suid-Afrikaners wat hul saak ondersteun. Die mans het hul 24 dag lange betoging beëindig ná Ramaphosa met hulle vergader het. Die groep het weke lank 'n beroep op Zuma of sy adjunk gedoen om hul memorandum te ontvang. Hulle het ook verlede week by die ANC se nasionale verkiesingskonferensie in Johannesburg opgedaag, maar hulle is verbied om die gebou te betree.
Die Khoisan-stamme eis erkenning van die Suid-Afrikaanse regering as "eerste burgers" van die republiek. Hulle eis ook dat hul taal 'n amptelike taal moet word, en dat die Wet op Grondbesit van 1913 moet geskrap word, omdat dit hulle verhoed om enige grondeise in te dien. Die vierde eis is dat die bruin identiteit geskrap moet word.
Die groep het van die Oos-Kaap na Pretoria gestap, vasbeslote om met Zuma of Ramaphosa te vergader.
Man verdrink by Kenton-on-Sea
Dit gaan die ANC se planne met grond onteining sonder vergoeding sleg in die hek laat duik noudat die "eerste burgers" ook op die voorgrond getree het. Volgens hulle is hul nou die grootste aanspraakmakers daarop. Hulle voorvaders het genoegsame rotskuns oor die hele land nagelaat om hul argument te staaf.
Die beste manier in Suid Afrika om n probleem te ontduik veral as dit by die anc kom is om te sê die saak word ondersoek en net soos die geval by die sapd is dit billie.
Onthou dat hulle nomadies was/is en dus gaan rondtrek agter die lekkerste weiveld, kos ens. Nkandla, hier kom ons!!
Hoe bewys hierdie mense hulle is afstammelinge van die eerste khoisan? Hulle lyk maar soos enige ander swart bevolkingagroep.
Ek is seker nou bietjie mosterd na die maal maar hierdie Khoisan bevolkingsgroep het in 2000 soveel erkenning gekry as wat 'n groep maar kan geniet. Ook is hulle verewig op die Suid Afrikaanse 'Coat of Arms' as ek dit nie mis het nie – so ook hulle taal. ek plaas 'n insetsel hier ( kon net die Engels kry) … 'The present coat of arms of South Africa was introduced on Freedom Day 27 April 2000. It replaced the earlier national arms, which had been in use since 1910. The motto ǃke e: ǀxarra ǁke is written in the… Lees meer »